als_Latn dik_Latn sag_Latn
Vendimi ishte marrë që me datë 25 shkurt nga Gjykata Federata e FIGC, por u zyrtarizua vetëm këtë të enjte
Komisioni i Disiplinës së Federatës së Futbollit Italian ka pezulluar me 10 ditë dhe 15 mijë euro, portierin Etrit Berisha. Një vendim i tillë u morr pasi “gardiani” i Kombëtares sonë firmosi më 1 janar 2014 me dy skuadra, më parë me Kievon me më pas me Lacion. Duke nisur nga sot, 25-vjeçari do të jetë i pezulluar deri më datë 29 mars.
Vendimi ishte marrë që me datë 25 shkurt nga Gjykata Federata e FIGC, por u zyrtarizua vetëm këtë të enjte. Më 29 korrik 2013, Berisha firmosi fillimisht për Kievon një parakontratë, ndërkohë që me 1 shtator zyrtarizoi marrëveshjen me Lacion, klub ku luan dhe aktualisht. Ishte skuadra veroneze, e cila kërkoi që portieri i kombëtares shqiptare të skualifikohej duke kërcënuar madje se do ta çonte këtë çështje dhe në FIFA. Gjithsesi vetëm në shkurt të këtij viti u arrit në një vendim përfundimtar, i cili përveç 10 ditëve skualifikim parashikon gjithashtu dhe një gjobë prej 15 mijë euro. Berisha do të mungojë në takimin e kësaj fundjave në takimin kundër Veronës për kampionat, ndërsa dënimi është i vlefshëm vetëm në Serinë A. Kjo do të thotë se portieri do të luajë për Kombëtaren tonë ndaj Armenisë që do të zhvillohet të dielën e ardhshme. Në mungesë të Etrit Berishës, do të jetë Thoma Strakosha portieri i dytë i Lacios.
als_Latn als_Latn als_Latn